Document ID: /roh_data/filtered/fineweb-2-filterrobots_roh.jsonl.gz/48415

L'attatga è capitada venderdi a mezdi en il dieschavel arrondissement a Paris. Igl ha tutgà in center cultural curd en la Rue d'Enghien.
En connex cun il delict haja la polizia arrestà in um da 69 onns. Tenor la procura publica è l'um gia stà en praschun pervia d'ina attatga sin migrants cun ina spada l'onn passà.
Tenor la presidenta communala Alexandra Cordebard ha l'um sajettà en il center communal curd, e sin l'autra vart da la via, en in restaurant ed en in coiffeur. La procura publica investighescha pervia da mazzament intenziunà e violenza greva.